VALSTYBINĖS NE MAISTO PRODUKTŲ INSPEKCIJOS

PRIE ŪKIO MINISTERIJOS VIRŠININKO

ĮSAKYMAS

DĖL VALSTYBINĖS NE MAISTO PRODUKTŲ INSPEKCIJOS PRIE ŪKIO MINISTERIJOS VIRŠININKO 2008 M. RUGPJŪČIO 12 D. ĮSAKYMO Nr. 1R-105 „DĖL ASMENŲ PRAŠYMŲ NAGRINĖJIMO IR JŲ APTARNAVIMO VALSTYBINĖJE NE MAISTO PRODUKTŲ INSPEKCIJOJE PRIE ŪKIO MINISTERIJOS TAISYKLIŲ PATVIRTINIMO“ PAPILDYMO

2010 m. sausio 15 d. Nr. 1R-6

Vilnius

1. Papildau Asmenų prašymų nagrinėjimo ir jų aptarnavimo Valstybinėje ne maisto produktų inspekcijoje prie Ūkio ministerijos (toliau – Inspekcija) taisykles, patvirtintas Inspekcijos viršininko 2008 m. rugpjūčio 12 d. įsakymu Nr. 1R-105 (Žin., 2008, Nr. 94-3711) (toliau – Taisyklės), 36 punktu ir šį punktą išdėstau taip:

„36. Asmenų skundai dėl Lietuvos Respublikos reklamos įstatymo pažeidimų turi būti išnagrinėti per 3 mėnesius. Jei skundo nagrinėjimas susijęs su komisijos sudarymu, posėdžio sušaukimu ar kitomis organizacinėmis priemonėmis, dėl kurių atsakymo pateikimas asmeniui gali užsitęsti ilgiau kaip 3 mėnesius, Inspekcijos viršininkas ar Inspekcijos viršininko pavaduotojas turi teisę pratęsti šį terminą dar iki 1 mėnesio. Pratęsus terminą, Inspekcija išsiunčia asmeniui pranešimą raštu (arba elektroniniu paštu, jeigu prašymas pateiktas elektroniniu būdu), nurodydama skundo nagrinėjimo pratęsimo priežastis.“

2. Buvusius Taisyklių 36–55 punktus laikyti atitinkamai 37–56 punktais.

Inspekcijos viršininkas	Ramūnas Lebedys